**Креативті ойлауды дамыту**

**Тренинг мақсаты:** дәстүрлі емес ойлау әдіс-тәсілдерін қолдануын арттыру, өз бетімен мәселені тез арада және жаңаша түрде шешуге ынталандыру.

**Тренинг міндеттері:**

* тренинг ұғымын қалыптастыру;
* тренингтің ережелерімен таныстыру;
* креативті ойлауды дамытатын ойындарды іс жүзінде қолдануға ұсыну.

**Тренинг барысы:**

Қатысушыларды ережелермен таныстыру.

-конфиденциалдылық;

-«қазір және осы жерде»;

-басқа адамды және оның ойын сыйлау;

-қауіпсіздік техникасы;

-белсенді болу.

**Танысу ойыны.** Әр адам өз есімін айтып, есімінің бірінші әрпіне өзінің бойындағы 3 қасиетті айтады. Мысалы, Айман – ақылды, ашық, адамгершілігі бар. Шеңбер бойынша тренинг қатысушылары өздерін таныстырып кетеді.

Осы аталып кеткен және келесі ойындардағы қасиеттерді естерінен шығармауды сұраймыз. Егерде топ мүшелері бір-бірімен таныс болса, онда келесі ойынды ұсынуға болады.

**«Дәстүрлі емес сәлем»**

Бүгін біздің сәлемдесуіміз дәстүрлі емес болмақ. Әдетте адамдар бір-бірімен қалай амандасады? Қол алысып, жай сөзбен, бір-бірінің беттерінен сүйіп және т.б. Ал біз қазір сәлемдесудің басқа жолдарын қарастырайық. Бір-бірлеріңмен иыққа тигізіп амандасыңдар. Маңдаймен, шынтақпен, арқамен, ішпен, аяқтың ұшымен. Мүмкін өздеріңіз де басқа «әдістерді» ұсынып көресіз.

Бүгін біз сіздерге креативті ойлауды дамыту тренингін ұсынғалы отырмыз.

Естеріңізге түсіріңізші креативтілік деген не? (Қатысушылардың жауаптарын тыңдау).

Жалпы Д.Кун бойынша конвергентті және дивергентті ойлау болады. Конвергентті (тривиалды) дұрыс және бір жауапты табуға бағытталған ойлау, дәстүрлі ойлау. Мысалы: Елжас Замирадан қысқа, бірақ Қайраттан ұзын, ал Қайрат Думаннан ұзын. Бойдың ұзындығы бойынша кім екінші орында тұр? Жауабы: Елжас.

Дивергентті – көп идея немесе альтернативаны туғызатын ойлау, креативті ойлаудың бастамасы. Мысалы ТР әріптерінен қандай сөздер басталады? Жауабы: троллейбус, трамвай, трактор және т.б.

Дивергентті ойлау креативті ойлаудың бастамасы, бірақ шығармашылық – ол тек дивергентті ойлаумен шектелініп қалмайды. Шығармашыл адам болу үшін шешімдер тек қана жаңа, оригиналды, дәстүрлі емес болуы жеткіліксіз. Ол логикалық және практикалық болуы тиіс.

Дегенмен де, бүгін біз орындайтын жаттығулар мен ойындар креативтілікті дамытуға бағытталған.

**Бастауыш сынып оқушыларының зейін деңгейін анықтау әдісі**

Мыналардың ішінде асық ойыны қайсысы ?

а) көкпар, ә) ханталапай, б) тоғызқұмалақ

Мыналардың қайсысы үй жануары ?

а) мысық, ә) тиін, б) түлкі

Төрт түлік малға қайсысы жатады ?

а) қабылан, ә) түйе, б) қасқыр

Ішекті музыкалық аспап қайсысы ?

а) сыбызғы, ә) домбыра, б) керней

**Мақсаты:** Оқушылардың жалпылау қабілетін анықтау;

**Диагностикалық материал:** Жалпылау қасиетін әдістеме көмегімен зерттеп, анықтау;

**Жұмыс барысы:** Оқушыға 10 қатардан тұратын сөздер тізімі беріледі.Оқушы сол, әрбір қатардан мағынасы бойынша келіспейтін бір сөздің астын сызу керек;

1) кітап, портфель, чемодан, әмиян;

2) пеш, керосинка, балауыз, тоқ плита;

3) трамвай, автобус, трактор, тралейбус;

4) қайық, арба, мотоцикл, велосипед;

5) өзен, көпір, мұхит, көл;

6) көбелек, сызғыш, қарындаш,өшіргіш;

7) мейрімді, қатігез, көңілді, қара;

8) ата, ұстаз, әке, шеше;

9) минут, секунд, сағат, таңертең;

10) Омаров, Қанат, Жанат, Марат;

**Нәтижені қортындылау:**Әр дұрыс белгіленген жауапқа 1 ұпай, ал қате жауапқа 0 ұпай;

10 – 8 ұпай – Жалпылау қабілеті жоғары;

7 – 5 ұпай - Жалпылау қабілеті орташа. Олар әрқашан заттардың қасиетін бөліп тани алмайды; 4 және төмен - Жалпылау қабілеті төмен

**«Ұғымдарды салыстыру» әдістемесі**Анализ, синтез үрдісін зерттеуде қолдануға арналған классикалық әдістің түріне жатады

**Нұсқау:** Осы сөздердің ұқсастығы мен айырмашылықтарын айтып беруі керек. Барлық жауаптар толығымен жазылуы қажет.

Мысалы: «кеш» және «таңертең» ұғымдарының ұқсастығы – екеуі де күннің бөлігі. Айырмасы - «таңертең» - күннің басталуы, «кеш» - күннің соңы.

1. Таңертең – кеш
2. Сиыр - жылқы
3. Ұшқыш – танкист
4. Шаңғы – коньки
5. Трамвай – автобус
6. Көл – өзен
7. Өзен – құс
8. Жауын – қар
9. Торғай – тауық
10. Алма – шие
11. Ертегі – ән
12. Сүт – су
13. Алтын – күміс
14. Аштық – шөл
15. Емен – қайын
16. Сурет – портрет
17. Бәтенке – қарындаш
18. Шана – арба
19. Поезд – ұшақ
20. Алдау - қателік

**Мақсаты:** Оқушылардың ес пен зейінің даму дәрежесін анықтау және нәтижесін өндеп қортындылау;

**Диагностикалық материал**: Ес процесстерін зерттеу әдістемелері;

**Жұмыс барысы:** Оқушылардың қысқа мерзімді вербальдық есте сақтау қабілетін бағалау;1.Мұғалім 12 сөзді тез оқиды, мысалы: тау, ине, раушан, мысық, сағат, киім, терезе, аяқ, ара, айыр, құмыра, кітап;

**Нәтижелерді қортындылау.**

9 –дан көп – орташадан көп.

**Креативті ойлауды қалай дамытуға болады?**Бір сөзден бірнеше сөз құрастыру.Ассоциация тудырту. Мысалы қызыл – гүл, от, көйлек және т.б.

1. Топтық сурет
2. Миға шабуыл әдісі
3. Рифма құрастыру
4. Суретті аяқтау.

**Кері байланыс:** Тренингте не ұнады? Не ұнамады? Өздеріңізге пайдалы нәрсе алдыңыздар ма?